stanford-oval/wikipedia huggingface dataset:
Gaga: Five Foot Two

| --- | --- |

 בימוי:  כריס מוקרבל 
 הופק בידי:  בובי קפמבל  כריס מוקרבל  הת'רי פארי  ליידי גאגא
 עריכה:  גרגר ארטה
 שחקנים ראשיים:  ליידי גאגא 
 צילום:  כריס מוקרבל 
 מדינה:  ארצות הברית 
 חברת הפקה:  Live Nation Productions  Mermaid Films  Permanent Wave
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  8 בספטמבר 2017
 משך הקרנה:  100 דק' 
 שפת הסרט:  אנגלית 
 סוגה:  סרט תיעודי 
 אתר רשמי
 דף הסרט ב־IMDb
 
Gaga: Five Foot Two (בעברית: "גאגא: 1.55 מטר") הוא סרט תיעודי אמריקאי אודות הזמרת ליידי גאגא, אשר יצא ב-22 בספטמבר 2017 לנטפליקס. הסרט מתעד את הקלטות אלבומה "Joanne", ואת ההכנות למופע הסופרבול שלה. הסרט בוים על ידי כריס מוקרבל והוא נחשף לראשונה בפסטיבל הסרטים הבינלאומי בטורונטו ולאחר מכן הועלה לנטפליקס ואף קטעים ממנו הוקרנו במהלך ההופעות שלה באירופה בסיבוב ההופעות "Joanne World Tour".
מהלך הסרט

נטפליקס תיארו את הסרט כ"גישה לא מסוננת מאחורי הקלעים לשנה בחיי גאגא". הסרט למעשה מצלם את ההקלטות של אלבומה Joanne ובמקביל הסרט מציג את ההתמודדות של גאגא עם מפגש עם המעריצים, התמודדה עם מחלת הפיברומיאלגיה, ההתמודדות עם שברון לב וכו'. בנוסף הסרט מתמקד גם בהכנות למופע הסופרבול כאשר בתחילת 2017 זכתה גאגא להוביל את מופע המחצית של משחק הסופרבול שהתקיים באותה שנה. בסרט גאגא מתייחסת גם לסכסוך שהיה לה עם מדונה, לקבלת התפקיד הראשי בסרט "כוכב נולד, לחברתה הטובה שחלתה בסרטן וכו'.
כריזת הסרט

כריזת הסרט מבוססת על עבודותיו של האמן הגרמני פייר שמידט ובה רואים קשתות, מפלים ועין נוספת זורמים על גופה של גאגא. עבודותיו של שמידט באינסטגרם משכו את תשומת ליבו של במאי הסרט כריס מוקקרבל וכתוצאה מכך הצוות של גאגא פנה לשמידט במטרה לעזור להם לעצב את כרזית הסרט. למאמץ זה נתרמו גם נטפליקס עצמם ביחד עם ביחד עם צמד הצלמים ההולנדי אינז ו-וינודה אשר צילמו את הכריזה (אשר עבדו בעבר גם גאגא גם על עטיפת השיר "Applause").
צוות השחקנים הראשי

ליידי גאגא
אנג'לינה קלדרונה גרמנוטה, סבתא
סינתיה ג'רמנוטה, אימא
ג'ו ג'רמנוטה, אבא
נטלי ג'רמנוטה, אחות
סוניה דורהאם, חברה
בובי קמפבל, מנהל אישי
טוני בנט, מוזיקאי, עבד עם גאגא על אלבום משותף ב-2014.
בריאן ניומן, מוזיקאי
פלורנס וולש, מוזיקאי, חברה בלהקת פלורנס והמכונה ועבדה עם גאגא על שיר באלבום.
בלאדפופ, מפיק שעבד עם גאגא על האלבום
מארק רונסון, מפיק שעבד עם גאגא על האלבום
ריצ'י ג'קסון, כוריאוגרף
פרדריק אספיראס, מעצב שיער
רות הוגבן, יוצרת סרטים
דונטלה ורסאצ'ה, מעצבת אופנה
פרסים ומועמדויות

| טקס | תאריך | קטגוריה | מועמדים | תוצאה | מקור |
| --- | --- | --- | --- | --- | --- |
| Cinema Audio Society Awards | 24 בפברואר 2018 | פרס מיוחד על עריכת סאונד יוצאת דופן בסרט דוקומנטרי | ג'ונתן וואלס וג'ייסון דוטס | מועמדות |  |
| Hollywood Music in Media Awards | 17 בנובמבר 2017 | הדוקומנטרי \ ספיישל השנה | הסרט Gaga: Five Foot Two | מועמדות |  |
| פרסי הסרטים והטלוויזיה של MTV | 16 ביוני 2018 | הדוקומנטרי של השנה | הסרט Gaga: Five Foot Two | זכייה |  |
| פרסי NME | 13 בפברואר 2018 | הסרט המוזיקלי של השנה | הסרט Gaga: Five Foot Two | זכייה |  |
| פרס ובי | 14 במרץ 2018 | בחירת הקהל לסרט או לווידאו המוזיקלי הטוב ביותר באונליין | Gaga: Five Foot Two | זכייה |  |
| פרס ובי | 14 במרץ 2018 | בחירת הקהל לפרס הסרט או הווידאו עם העריכה | Gaga: Five Foot Two | זכייה |  |
מוטי טקה

| --- | --- |
אין תמונה חופשית
 לידה:  1 במרץ 1996  (בן 29) קריית ביאליק, ישראל
 מוקד פעילות:  ישראל 
 תקופת הפעילות:  מ-2013 
 סוגה:  מוזיקה מזרחית • רגאטון • פופ
 
מוֹטִי טקה (נולד ב-1 במרץ 1996) הוא זמר ישראלי בסוגת הפופ המזרחי. החל דרכו באתר יוטיוב, וזכה לפרסום בזכות שיריו "בלבלה", "אוהבת אותי" ו"בום בום".
ביוגרפיה

מוטי נולד וגדל בקריית ביאליק למשפחה מרובת ילדים. הוריו עלו מאתיופיה בשנת 1989. מאז ימי ילדותו טקה שר ומופיע באירועים, טקסים ושמחות. לאחר מות אביו הוציא את שירו הראשון, "תגיד לי", בשנת 2013. בעקבות מות האב הפך טקה למפרנס העיקרי בביתו ועבד בדוכן פלאפל. בנובמבר 2014 התגייס לצה"ל ושירת כנהג מבצעי.
בשנת 2017 התפרסם בזכות השיר "בלבלה" אשר זכה ל-13.5 מיליון צפיות ביוטיוב. השיר הגיע למקום ה-14 במצעד השנתי של mako, ערוץ 24 ותחנות הרדיו האזוריות, ולמקום ה-21 במצעד השנתי של כאן גימל. עם הפרסום עבר לשרת כעובד כללי עד לסיום שירותו הצבאי בנובמבר של אותה השנה.
בשנת 2018 הוציא את "טוקור", שיר הגאווה הרשמי לאותה שנה. מוטי גם כתב את מילות השיר לצד דורון מדלי. בספטמבר 2018, השיק את אלבומו "בלבלה" בהאנגר 11. במופע ההשקה השתתפו גם קטריקס ודורון ביטון וכן שרית אביטן. באותה שנה הוא הוציא את השיר "בום בום".
ב-23 בפברואר 2022 הוציא את הסינגל "עיניים רווקות", בשנת 2024 הסינגל הגיע למקום 97 במצעד היטליסט. ב-13 בספטמבר 2022 הוציא את הסינגל "אני אוהב אותך".
ב-31 בדצמבר 2023 הוציא את הסינגל "לאן נעלמת?".
ב-31 בינואר 2024 הוציא את הסינגל "מחפש את אבא".
ב-25 בפברואר 2025 הוציא גרסת כיסוי לשיר "עובד בכפר" של אודיה, שהגיע למקום ה־76 במצעד היטליסט.
דיסקוגרפיה > אלבומים

2018: בלבלה
דיסקוגרפיה > מיני-אלבומים

2020: שירים מהמגירה
הערות שוליים

1 2  רז שכניק, הרשת בבלבלה, באתר ynet, 26 באוגוסט 2017
↑  הרדאר, סיפור הסינדרלה של מוטי טקה: מהילדות הקשה, לדבר הבא בזמר המזרחי, באתר nana10‏, 2 בנובמבר 2017
↑  מערכת mako מוזיקה, ‏שיר השנה תשע"ז: "אף אחד" של עדן בן זקן, באתר ‏מאקו‏, 20 בספטמבר 2017
↑  חגית אמינוב, עמית סרויה, לידור זואארץ, עומר איסוביץ' ותומר כרמלי, רכילות בקטנה: גל גדות מוחלפת ועדי הימלבלוי פצועה, באתר פרוגי, ‏24 בנובמבר 2017
↑  מערכת ערוץ הגאווה, ‏באנו חושך לגרש: קליפ הגאווה הרשמי לשנת 2018 נחשף, באתר ‏מאקו‏, 3 ביוני 2018
↑  מוטי טקה - לינקיפדיה, באתר www.linktone.co.il
↑  דודי פטימר, ‏"כבר לא ב"בלבלה": מוטי טקה כבש את האנגר 11, באתר מעריב אונליין, 29 בספטמבר 2018
↑  מוטי טקה - בום בום פקה פקה (חי אצל נוי אלוש), בדף הפייסבוק של גלגלצ, 1 באפריל 2018
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏25 בפברואר 2025
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 במרץ 2025
| --- | --- |
בקרת זהויות :  MusicBrainz: 87d131bc-d697-4f3a-8f45-f2bf30ab2cf2
מקל

ערך זה עוסק במוט עשוי עץ. אם התכוונתם למשמעות אחרת, ראו .
ציור משנת 1891 של אישה האוחזת מקל
כלב אוחז במקל שבו הוא משחק עם בעליו
ג'ו (מקל המשמש ככלי נשק יפני מסורתי)
מקל הוא פיסת חומר קשיח ומאורך, לרוב בצורת גליל צר וארוך, העשוי עץ. המקל הוא כלי רב-שימושי ואחד הכלים הראשונים שהאדם השתמש בהם. גם שימפנזים משתמשים במקלות כבכלים, למשל כדי להוציא טרמיטים מהנחיל כדי לאכול אותם.
דוגמאות נפוצות למקלות בעלי שימושים שונים:
אלה היא מקל עבה שאורכו כאורך הזרוע והמשמש ככלי נשק.
מקלות אכילה
מקלות משחק: מקלות המשמשים במשחקי ספורט שונים (כדור בסיס, מרוץ שליחים) ובמשחקים לא ספורטיביים (דוק) ועוד
מקלות תיפוף
מוט – מקל המשמש לייצוב אוהל או מבנה פשוט אחר.
מטה (מקל) – שרביט המסמל מנהיגות, בעיקר בעת העתיקה.
דוגמאות מתחום הטכנולוגיה המסייעת:
מקל הליכה הוא מקל המשמש משען לאנשים שרגליהם חלשות, בעיקר לזקנים. מקל ההליכה הוא ככל הנראה אביזר הטכנולוגיה המסייעת הוותיק ביותר בעולם והוא עדיין בשימוש רב.
מקל חישה, מקל נחייה או מקל עיוורים הוא מקל המאפשר לעיוורים לחוש את פיסת הקרקע שהם עומדים לדרוך עליה.
מקל הקלדה הוא אביזר העוזר לאנשים שמתקשים להקליד על מקלדת מחשב בעזרת אצבעותיהם.
ישנם גם מכשירים, שחלק מרכזי בהם הוא מקל. דוגמאות: מטאטא, מעדר, מגרפה, חרמש, פטיש, מחבט גולף ונשק מוט (כגון רומח או האלברד).
מקלות שימשו מאז התקופה הפרה היסטורית ועד היום גם כחלק מכלים מורכבים יותר כגון ידית לגרזן. המקלות המשמשים לצרכים שונים, נבדלים זה מזה באורכם, רוחבם, רמת עיבוד העץ, חלק הצמח שהם עשויים ממנו (ענף, חוטר, קנה), במין הצמח ממנו הם מיוצרים כמו גם ברמת ההקפדה על פרטי הייצור של המקל. לדוגמה, מקל המשמש למשחק עם כלב עשוי להיות כל מקל זול הבא ליד. לעומת זאת, מקל המשמש לאימון באמנות לחימה יבחר בקפידה.
המושג "מקל" משמש גם בביטויים מקובלים כגון שיטת המקל והגזר, חוסך שבטו שונא בנו או "מלחמה במקלות ואבנים". יתרה מזו, ישנם מוטות שאינם עשויים עץ אך הם נקראים "מקל" משום שפעם היו מקלות המשמשים בתפקידם, לדוגמה סוכרייה על מקל המכילה מוט קרטון או מקל חישה של עיוורים, שעשוי מאז שנות השבעים של המאה העשרים, מאלומיניום. ישנם גם מכשירים הקרויים מקל למרות שמעולם לא יוצרו מעץ כגון מקל זיכרון (Memory stick, מקל USB).
ראו גם

מקל ספירה
אהרון דורון

ערך זה עוסק באיש צבא וחינוך ישראלי. אם התכוונתם לאדריכל ישראלי, ראו .
| --- | --- |

אהרון דורון, 1948, מאוספי הספרייה הלאומית
 לידה:  17 בפברואר 1922 לודוויגסהאפן, גרמניה
 פטירה:  14 בדצמבר 2016 (בגיל 94)
 מקום קבורה:  בית הקברות מורשה 
 תאריך עלייה:  1939
 מדינה:  ישראל 
 השתייכות:   ההגנה  משטרת היישובים העבריים  צבא הגנה לישראל
 תקופת הפעילות:  1939–1963 (כ־24 שנים)
 דרגה:    אלוף
 תפקידים בשירות
 מפקד גדוד בחטיבת גבעתי  מפקד חטיבת יפתח  מפקד חטיבת גולני  מפקד פיקוד הנח"ל  ראש אגף כוח האדם
 פעולות ומבצעים
 מלחמת העצמאות, מבצע קדש
 תפקידים אזרחיים
 מנכ"ל בית התפוצות, סגן נשיא אוניברסיטת תל אביב, יושב ראש ההתאחדות לספורט בישראל, נציב קבילות החיילים
 
אהרון ארווין דורון (17 בפברואר 1922 – 14 בדצמבר 2016) היה איש צבא וחינוך ישראלי, סיים את שירותו בצה"ל בדרגת אלוף לאחר שכיהן כראש אגף כוח אדם במטה הכללי. לאחר שחרורו כיהן במגוון תפקידים במוסדות ציוניים, באוניברסיטת תל אביב, בארגוני ספורט וכנציב קבילות החיילים.
ביוגרפיה

נולד בשנת 1922 בשם ארווין ויילהימר בלודוויגסהאפן שבגרמניה. הוריו עסקו במסחר בטבק. למשפחת אביו הייתה חנות נעליים. אמו הייתה ממשפחת נויבורגר.
בשנת 1939 עלה לארץ ישראל במסגרת עליית הנוער, למד בבית הספר למקצועות המלאכה ע"ש לודוויג טיץ בקיבוץ יגור ונקלט כחבר קיבוץ. היה חברו של חנן זלינגר שעל שמו קרויה שכונת תל חנן בעיר נשר. דורון הצטרף לשורות ארגון "ההגנה", שימש בתפקידי פיקוד והדרכה, והיה נוטר במשטרת היישובים העבריים. בשנים אלו שיחק כדורגל במדי קבוצת הפועל חיפה ולאחר מכן כדוריד בקבוצות הפועל תל אביב והפועל פתח תקווה.
השתתף במבצעים לאבטחת נתיבי התחבורה בצפון הארץ ובקרב על חיפה. במלחמת העצמאות היה מפקד מחנה 80, בסיס הדרכה שקלט את תלמידי בתי הספר התיכוניים שהתגייסו למערכה. לאחר המלחמה היה ראש לשכת מפקד הג"א ולאחר קורס מג"דים פיקד על בית הספר למ"כים של פיקוד הנח"ל ושימש כסגן מפקד הפיקוד. ב-1952 מונה למפקד גדוד 52 בחטיבת גבעתי.
בפברואר 1954 מונה למפקד פיקוד הנח"ל, תפקיד אותו מילא עד אוקטובר 1955. במבצע קדש פיקד על חטיבת יפתח ועל כיבוש עזה. לאחר המלחמה יצא להשתלמות בבית ספר לקצינים בכירים באנגליה. ב-1957 התמנה למפקד חטיבת גולני ובשנת 1958 מונה לראש מינהל הסגל. בנובמבר 1958 ישב בדינו של יששכר שדמי שהואשם באחריות לטבח כפר קאסם. מספטמבר 1959, עד לשחרורו ב-1963 כיהן כראש אגף כוח אדם במטכ"ל.
לאחר שחרורו למד תואר שני בארצות הברית, בשובו מילא מגוון של תפקידים במוסדות הסוכנות היהודית והמגבית היהודית המאוחדת, שימש כסגן נשיא ומנכ"ל אוניברסיטת תל אביב. בתקופתו באוניברסיטה סייע בהקמת מועדון האתלטיקה של אס"א תל אביב, ויזם את הקמת מערכות ומרכז הספורט במוסד (1973).
שימש כיו"ר ועדת האתלטיקה בישראל בין השנים 1966 עד 1970 ולאחר מכן כיהן כיושב ראש ההתאחדות לספורט בישראל במשך שש שנים. בימי ההמתנה לפני מלחמת ששת הימים עמד בראש ועדת החירום של עיריית תל אביב שהכינה את העיר מבחינת התגוננות אזרחית. במלחמת יום הכיפורים נקרא לשירות מילואים כעוזר קצין חינוך ראשי. ב-1979 נבחר ליו"ר הוועד למען החייל.
ביולי 1984 מונה למנכ"ל בית התפוצות.
בדצמבר 1992 מונה על ידי ראש הממשלה יצחק רבין לנציב קבילות החיילים, וכיהן בתפקיד עד אמצע 1998. שימש כיושב ראש הארגון הארצי של חברי ההגנה.
דורון היה בעל תואר מוסמך במנהל עסקים מאוניברסיטת קולומביה.
חיים אישיים

בי"ח באייר 1948 נישא לחנה הררי ונולדו להם שני ילדים. ב-1975 נפטרה חנה והוקם על שמה "גן חנה" באוניברסיטת תל אביב.
בנובמבר 1977 נישא בניו יורק לדורותי שוורץ-דורון. ב-2006 נפרד מאשתו ועד יום מותו חי עם בת זוגו איווה פרל.
דורון נפטר בדצמבר 2016, בגיל 94. נקבר בטקס צבאי בבית העלמין מורשה ברמת השרון.
הותיר אחריו בן, אהוד, שהיה טייס בחיל האוויר ובעלים של בית ספר לצניחת רחיפה, בת, נירית, מנהלת שירות בטיסה באל-על.
לקריאה נוספת

רחלי דור רפפורט, ארווין: האיש שנקרא ובא, הוצאת הקיבוץ המאוחד, 2019.
הערות שוליים

↑  דיין ביצע שינויים במטכ"ל, מעריב, 29 בדצמבר 1953
↑  משפט שדמי יפתח ב־24 בדצמבר, על המשמר, 23 בנובמבר 1958
↑  אל"מ א. דורון ראש אכ'א, הארץ, 22 בספטמבר 1959
↑  נבחרה הנהלת ההתאחדורת לספורט - ההנהלה החדשה של ההתאחדות לספורט, כראשותו של האלוף (מיל.) אהרון דורון, על המשמר, 11 בדצמבר 1975
↑  עירית ת"א חוזרת לתפקידיה הרגילים, הארץ, 12 ביוני 1967
↑  יצחק בן חורין, אהרון דורון מנכ"ל בית התפוצות, מעריב, 20 ביולי 1984
↑  אהרן קליין, הנציב החדש, האלוף במיל. אהרון דורון, התמנה במקום האלוף במיל. דני מט שפרש בגיל 65. בכירים בצה"ל: מינוי תמוה, חדשות, 27 בדצמבר 1992
| --- | --- |
בקרת זהויות :  NLI: 987007411409805171  VIAF: 9870156223640505400002   WorldCat (עם VIAF): 9870156223640505400002
Ariana Grande: Excuse Me, I Love You

| --- | --- |

 סוגה:  סיבוב הופעות
 בימוי:  פול דוגדייל 
 שחקנים:  אריאנה גרנדה 
 משתתפים:  אריאנה גרנדה
 ארץ מקור:  ארצות הברית
 שפות:  אנגלית
 הפקה
 חברת הפקה:  ריפבליק רקורדס, פוליגראם 
 הפצה:  נטפליקס
 מוזיקה:  אריאנה גרנדה
 אורך פרק:  97 דקות
 שידור
 רשת שידור:  נטפליקס
 תקופת שידור מקורית:  21 בדצמבר 2020 – הווה
 קישורים חיצוניים
  אתר האינטרנט הרשמי של Ariana Grande: Excuse Me, I Love You
 דף התוכנית ב-IMDb
 
Ariana Grande: Excuse Me, I Love You (מעוצב באותיות קטנות) הוא סרט סיבוב הופעות אמריקאי, אשר עוקב אחרי סיבוב ההופעות הרביעי של הזמרת-יוצרת האמריקאית אריאנה גרנדה, "Sweetener World Tour", שהתקיים במרץ 2019 עד דצמבר של אותה השנה. על צאת הסרט הכריזה גרנדה בדצמבר 2020.
הסרט הוקרן לראשונה בנטפליקס ב-21 בדצמבר 2020.
רקע ועלילה

במרץ 2019, יצאה אריאנה גרנדה לסיבוב ההופעות הרביעי שלה "Sweetener World Tour". הוא הסתיים בדצמבר באותה השנה. בדצמבר 2020, נודע כי גרנדה קיבצה קטעים מתוך התקופה הזו לסרט סיבוב הופעות, תוך שנודע כי הוא יופץ על ידי נטפליקס ויהיה זמין לצפייה ברשת הזו בלבד.
הסרט כולל בתוכו קטעים שהופיעו באלבום ההופעה הראשון של גרנדה, K Bye for Now (SWT Live).
מוזיקה

המוזיקה שמופיעה בסרט סיבוב ההופעות מורכבת משירים שנכללו באלבום הרביעי Sweetener והחמישי Thank U, Next, שלה.
ליהוק

אריאנה גרנדה
הפצה

הסרט הופץ ב-21 בדצמבר 2020 בנטפליקס.
חנה ספראי

| --- | --- |
חנה ספראי
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1946 ירושלים, פלשתינה (א"י) 
 פטירה:  10 בפברואר 2008 (בגיל 62 בערך) ירושלים 
 מדינה:  ישראל 
 מקום קבורה:  הר המנוחות 
 השכלה:  האוניברסיטה העברית בירושלים  אוניברסיטת הרווארד 
 
חנה סַפְרָאי  (1946 – 11 בפברואר 2008) הייתה מרצה בתחום ספרות חז"ל ופמיניסטית דתית.
ביוגרפיה

ספראי נולדה בשנת 1946 בירושלים, בתם של חיה ושמואל ספראי, שהיה היסטוריון של תקופת בית שני ותקופת המשנה ותקופת התלמוד ופרופסור באוניברסיטה העברית בירושלים (חתן פרס ישראל לידע ארץ ישראל, תשס"ב-2002). גדלה בשכונת עץ חיים ולמדה בבית הספר "חורב". היא למדה בחוג ללימודים קלאסיים והיסטוריה יהודית באוניברסיטה העברית, לימדה שם במשך מספר שנים וערכה את כתביו של פרופ' דוד פלוסר. לאחר מכן עמדה בראש מכון יהודית ליברמן – המכון הראשון שפתח בפני נשים בוגרות את לימודי התורה שבעל פה. גרה מספר שנים בהולנד, שם סיימה את הדוקטורט על נשים בבית המקדש, וכיהנה כפרופסור באוניברסיטת אוטרכט. בשובה לישראל לימדה באוניברסיטה העברית בירושלים כמרצה מן החוץ ובהיברו יוניון קולג', ושימשה כעמיתת מחקר במכון הרטמן עד 2006.
בשנת 2008 זכתה בפרס האגודה לזכויות האזרח, כאישה פורצת דרך. לקחה חלק במיזם המשפחתי של "משנת ארץ ישראל" בפירוש סדר "טהרות" ו"נשים" ביחד עם אביה ועם אחיה פרופ' זאב ספראי.
ספראי מעולם לא נישאה.
נפטרה מסרטן בפברואר 2008, בגיל 61. נקברה בהר המנוחות.
פעילות ציבורית

שליטתה בשפות וברקע היהודי של הנצרות הביאו אותה להימנות כחברה במועצת הבישופים הפרוטסטנטים של חבל הריין בגרמניה. היא נאמה כל שנתיים בפני רבבות נוצרים בכנס הארצי של הכנסיות הפרוטסטנטיות בגרמניה. הייתה חברה בוועדות החשובות גם בכנסייה הקתולית וגם בכנסיות הפרוטסטנטיות. בכנסייה בריילנד, בגרמניה, השפיעה באופן מכריע על תהליך ארוך, שבסופו הכנסייה ביטלה את עקרון המיסיון ויצאה בהצהרה עקרונית ומהפכנית שאינה רואה ביהדות תופעה רדומה או שלילית, והברית בין אלוהי ישראל לבין עם ישראל קיימת עד היום הזה והיהדות לא הוחלפה על ידי הנצרות.
ספראי לימדה בסמינרים של פרחי כמורה בארץ ורבים מתלמידים אלה נמצאים היום במשרות בכירות בעולם הנוצרי, רכשו אצלה את הרקע היהודי שלהם.
עיקר פעילותה הייתה בתחום הרעיוני כחברה בהנהלת תנועת נאמני תורה ועבודה ובהנהגה הרעיונית של תנועת "קולך". פעלה למיצוב מעמדן של הנשים בלימוד הטקסטים היהודיים, ובמסגרת זו כתבה במסגרת "נאמני תורה ועבודה" דפי "פרשת שבוע" עם דגש על המבט הנשי, מילאה ב"קולך" תפקיד של "אישה חכמה" המשיבה על שאלות בענייני השקפת עולם, ערכה ספר של נשים כותבות הלכה וספר נוסף על מקומן של נשים במדרשי הלכה. על השתתפותה, כאישה, בפירוש "משנת ארץ ישראל" אמרה כי עובדת היותה פמיניסטית, מעניקה ערך מוסף לפירוש. "עולם הלימוד היהודי מוצף מזה אלפיים שנה בלימוד של גברים. הגברים המצויים בעולם זה, משועבדים במידת מה, כמעט בעל כורחם, במודע ושלא במודע, אל שבלונות ומודלים ידועים של לימוד בתחומים שונים". לטענתה, כאישה, שהודרה ממסגרות הלימוד הגבריות בעל כורחה, ההשתלבות שלה בעולם הלימוד שונה. קיימת אצלה ערנות לשאלות אחרות; נכונות מהירה יותר וביקורתית פחות לקריאה שאינה משועבדת למודל ההלכתי בראש ובראשונה. היא טענה כי לפמיניזם יש אמנם מחיר דתי, אולם יש לזכור שבהיעדרותן של נשים - המחיר כבד עוד יותר. שכן "איזו מין יהדות זו כשחמישים אחוזים מעם ישראל אינו שותף לה? איזו תורה זו?".
פרסומיה

ספראי חנה, הוכשטיין אביטל, נשים בפנים נשים בחוץ/מקומן של נשים במדרש, הוצאת ידיעות ספרים,2006
ספראי שמואל, ספראי זאב, ספראי חנה, משנת ארץ ישראל - פירוש ספראי מסכת כתובות, הוצ' מכללת ליפשיץ,2013
פרסומיה > עריכה

Micah D. Halpern and Chana Safrai(editors), Jewish Legal Writings by Women, urim, 1998
פלוסר דוד (עורכת: חנה ספראי), יהדות ומקורות הנצרות, ספרית פועלים, 1979.
ספר לזכרה

Tal Ilan, Monika Brockhaus and Tanja Hidde (eds.), Introduction to Seder Qodashim, Tübingen: Mohr Siebeck (A feminist commentary on the Babylonian Talmud, 5), 012.
הערות שוליים

↑  רועי שרון, למה פוטרה פרופ' חנה ספראי?, nrg מעריב, 11 באפריל 2006.
| --- | --- |
בקרת זהויות :  NLI: 987007267408005171  BnF: cb16166693b (data)  GND: 140366407  ISNI: 0000 0001 1077 098X  LCCN: no96050826  NTA: 087688115  SUDOC: 081515677  VIAF: 92717825   WorldCat (עם VIAF): 92717825
הונג קונג

ערך זה עוסק באזור מנהלי מיוחד של סין. אם התכוונתם לאי הנכלל באזור מנהלי מיוחד זה, ראו .
דגל הונג קונג בשנים 1959–1997 בזמן היותה מושבה בריטית
מראה אזור סנטרל של הונג קונג מפסגת ויקטוריה
פסל בשדרת הכוכבים מהווה מחווה לקולנוע ההונג קונגי
הונג קונג, או בשמה הרשמי, "הונג קונג – האזור המנהלי המיוחד של הרפובליקה העממית של סין" (בסינית מסורתית: 中華人民共和國香港特別行政區, בפין-יין: Zhōnghuá rénmín gònghéguó xiānggǎng tèbié xíngzhèngqū ‏האזנהקובץ:Chinese-Hong Kong-full name.ogg‏Ⓘ‏; באנגלית: Hong Kong, בסינית מסורתית: 香港) הוא אחד משני אזורים מנהליים מיוחדים ברפובליקה העממית של סין (השני הוא מקאו). פירוש שמה המקורי בסינית הוא "הנמל הריחני".
הונג קונג הייתה מושבה בריטית עד 1 ביולי 1997, כאשר הוחזרה למשטר הסיני, לפי הסכם מדיני. תחת מדיניות רשמית של "מדינה אחת, שתי שיטות" קיבלה הונג קונג מידה רבה של אוטונומיה תחת השלטון הסיני, וממשיכה לקיים מערכת משפט, מטבע, מכס והגירה משלה, כמו גם נהיגה בצד שמאל של הכביש, כמקובל במושבות בריטיות. רק מערכת ההגנה הצבאית והיחסים הדיפלומטיים נתונים תחת חסות הממשלה המרכזית בבייג'ינג. בשנת 2020 העבירה סין את "חוק הביטחון הלאומי" שאוסר על אזרחים "לחתור תחת סין", וקבוצות מחאה בהונג-קונג טענו שהחוק מסמן את תום תקופת "מדינה אחת, שתי שיטות".
הונג קונג מורכבת מהאי הונג קונג, קאולון והטריטוריות החדשות. חצי האי קאולון מחובר לטריטוריות החדשות בצפון, המתחברות לשטח סין עצמה מעבר לנהר סם צ'אן. בסך הכל, כולל שטח הונג קונג 236 איים קטנים, שהגדול בהם הוא לנטאו והשני בגודלו והמאוכלס ביותר הוא האי הונג קונג. האי הזעיר אפ ליי צ'או שליד נמל אברדין נחשב לאי השני בעולם בצפיפות אוכלוסייתו (שני רק לאיון סנטה קרוז (אנגלית) שבקולומביה).
להונג קונג כלכלה משגשגת, והיא מבין הכלכלות החופשיות ביותר בעולם, המבוססת במידה רבה על סחר בינלאומי. למרות היותה אי קטן בגודלו, הונג קונג תופסת את המקום העשירי בעולם בהיקף הסחר שלה ומהווה את מרכז הבנקאות ה-11 בגודלו בעולם. המטבע בהונג קונג הוא דולר הונג קונגי.
דמוגרפיה

הונג קונג היא אחת משלושת המרכזים העירוניים הגדולים ביותר בסין, ומתגוררים בה כ-7.5 מיליון תושבים. תוחלת החיים הממוצעת היא הגבוהה בעולם 85.51 שנים: 82.8 לגבר ו-88 לאישה. קצב הריבוי הטבעי עומד על 0.4% לשנה, כאשר שיעור הפריון עומד על 0.75 צאצאים לאישה.
פוליטיקה

מעמד וחוקה: על פי התיקון לחוקה הסינית משנת 1982 ועל פי ההצהרה המשותפת הסינית-בריטית משנת 1984, נקבע כי הונג קונג תהווה אזור אדמיניסטרטיבי מיוחד של סין (Special Administration Region, HKSAR). על מנת לאפשר את קיומה של 'מדינה אחת-שתי שיטות', אושרה במרץ 1990 על ידי הקונגרס העממי הסיני 'החוקה הקטנה', חוק יסוד הונג קונג ב-1990. נקבע כי הפרשנות לחוקה זו תינתן על ידי ועדה מייעצת של הקונגרס הסיני (NPCSC) וכי תשמר האוטונומיה של הונג קונג בתחום הכלכלי (כגון מטבע ומסחר) וכן בתחום הפוליטי במידת מה, למעט בעניינים הנוגעים לביטחון לאומי ויחסים דיפלומטיים. כמו כן סוכם כי השיטות הפוליטיות, השיפוטיות והכלכליות הייחודיות של הונג קונג, כמו גם אורח החיים באזור ישמרו לכל הפחות למשך חמישים שנה, מיולי 1997.
מאז 1997, אירעו ויכוחים פוליטיים רבים בהונג קונג בנוגע לקידום הדמוקרטיה בה, הפרשנות לסעיף 23 לחוקה בדבר תקנות להגבלת חירויות האזרח, זכות הצבעה כללית בבחירות והמחלוקת מי זכאי לפרש את חוק היסוד של הונג קונג.
הוויכוחים הפוליטיים העיקריים היו בין המחנה הדמוקרטי לבין המחנה הפרו-סיני בהונג קונג. שיאה של המחאה הציבורית בהונג קונג כנגד כוונת סין לערער את הדמוקרטיה באי אירעו באחד ביולי 1997, אז צעדו כ-700,000 איש ברחובות הונג קונג למען דמוקרטיה בהונג קונג וכמחאה על התערבות סין העממית בחקיקה בהונג קונג.
ב-1 ביולי 2007, נערכו ברוב הדר חגיגות העשור לחזרת הונג קונג לריבונות סינית. בחגיגות השתתף גם נשיא סין חו ג'ינטאו, אשר הדגיש את מחויבות סין להמשך השגשוג והקפיטליזם של הונג קונג.
פוליטיקה > הפגנות 2019

ב-2019 התחילה סדרת הפגנות מחאה בהונג קונג בהשתתפותם של כמיליון תושבים כנגד כוונת הממשלה לאפשר הסגרת תושבים מהונג קונג לסין. המפגינים מחו על הכפפת האזור מנהלי מיוחד של הונג קונג, להיות כפוף לחוק הסיני. החשש היה שתושבי הונג קונג יהיו כפופים למערכת משפט אחרת בניגוד למדיניות המדינה אחת, שתי שיטות שהתקיימה עד עכשיו.
במחאות נפצעו למעלה מ-2,600 איש ו-2 נהרגו. בעקבות ההתנגדות הודיעה ראש הרשות המבצעת של הונג קונג, קארי לאם, על השהיית הכוונות לשנות את חוקי ההסגרה, ולאחר מכן הודיעה כי "חוק ההסגרה מת". בשנת 2020 העבירה סין את חוק הביטחון הלאומי, שאוסר על האזרחים לבגוד, להסית או לחתור תחת סין, ובפועל מאפשר לאסור מפגינים למען עצמאות מסין או הגברת דמוקרטיזציה.
פוליטיקה > חלוקה מנהלית

| מ' | מחוז | שם באנגלית | שם בסינית | אוכלוסייה | שטח (קמ"ר) | צפיפות (/קמ"ר) | אזור |
| --- | --- | --- | --- | --- | --- | --- | --- |
| 1 | האיים החיצוניים | Islands District | 離島區 | 146,900 | 175.12 | 825.14 | הטריטוריות החדשות |
| 2 | קוואי צינג | Kwai Tsing District | 葵青區 | 507,100 | 23.34 | 21,503.86 | הטריטוריות החדשות |
| 3 | צפון | North District | 北區 | 310,800 | 136.61 | 2,220.19 | הטריטוריות החדשות |
| 4 | סאי קונג | Sai Kung District | 西貢區 | 448,600 | 129.65 | 3,460.08 | הטריטוריות החדשות |
| 5 | שא טין | Sha Tin District | 沙田區 | 648,200 | 68.71 | 9,433.85 | הטריטוריות החדשות |
| 6 | טאי פו | Tai Po District | 大埔區 | 307,100 | 136.15 | 2,220.35 | הטריטוריות החדשות |
| 7 | צואן ואן | Tsuen Wan District | 荃灣區 | 303,600 | 61.71 | 4,887.38 | הטריטוריות החדשות |
| 8 | טואן מאן | Tuen Mun District | 屯門區 | 495,900 | 82.89 | 5,889.38 | הטריטוריות החדשות |
| 9 | יואן לונג | Yuen Long District | 元朗區 | 607,200 | 138.46 | 4,297.99 | הטריטוריות החדשות |
| 10 | קאולון סיטי | Kowloon City District | 九龍城區 | 405,400 | 10.02 | 40,194.70 | קאולון |
| 11 | קוון טונג | Kwun Tong District | 觀塘區 | 641,100 | 11.27 | 56,779.05 | קאולון |
| 12 | שם שו פו | Sham Shui Po District | 深水埗區 | 390,600 | 9.35 | 41,529.41 | קאולון |
| 13 | וונג טאי סין | Wong Tai Sin District | 黃大仙區 | 426,200 | 9.30 | 45,645.16 | קאולון |
| 14 | יאו צים מונג | Yau Tsim Mong District | 油尖旺區 | 318,100 | 6.99 | 44,864.09 | קאולון |
| 15 | מרכז ומערב | Central and Western District | 中西區 | 244,600 | 12.44 | 19,983.92 | האי הונג קונג |
| 16 | מזרח | Eastern District | 東區 | 574,500 | 18.56 | 31,217.67 | האי הונג קונג |
| 17 | דרום | Southern District | 南區 | 269,200 | 38.85 | 6,962.68 | האי הונג קונג |
| 18 | ואן צ'אי | Wan Chai District | 灣仔區 | 150,900 | 9.83 | 15,300.10 | האי הונג קונג |